pythainlp/thai-wiki-dataset-v4 huggingface dataset:
เวอร์จิเนีย แมดเซน

เวอร์จิเนีย แมดเซน  เกิดเมื่อวันที่ 11 กันยายน ค.ศ. 1961 เป็นนักแสดงชาวอเมริกัน เป็นผู้สร้างภาพยนตร์สารคดี เธอมีชื่อเสียงในคริสต์ทศวรรษ 1980 ปรากฏในภาพยนตร์หลายเรื่องในบรรดาหนังวัยรุ่น 2 ทศวรรษต่อมา เธอกลับมามีชื่อเสียงอีกครั้งหลังจากแสดงในภาพยนตร์ที่ได้รับการเสนอชื่อเข้าชิงรางวัลออสการ์และรางวัลลูกโลกทองคำ จากบทบาทในเรื่อง "Sideways" (2004)
ฮอลลี ฮันเตอร์

ฮอลลี พี. ฮันเตอร์  เกิดเมื่อวันที่ 20 มีนาคม ค.ศ. 1958 เป็นนักแสดงชาวอเมริกัน มีผลงานแสดงภาพยนตร์อย่างเช่น "Raising Arizona", "Broadcast News", "Always" และ "The Piano" ที่เธอได้รับรางวัลการแสดงอย่างเช่น รางวัลออสการ์ในสาขานักแสดงนำหญิงยอดเยี่ยม เธอยังแสดงในซีรีส์ทางโทรทัศน์เรื่อง "Saving Grace"
ลู่เฟิงโกซอรัส

ลู่เฟิงโกซอรัส  ค้นพบเมื่อปี 1941 ในประเทศจีน ชื่อของมันมีความหมายว่ากิ้งก่าแห่งลู่เฟิง เพราะว่า
ฟอสซิลขอลของมันค้นพบที่อำเภอลู่เฟิง เป็นไดโนเสาร์กินพืชคล้ายกับออร์นิโทไมมัส แต่มีขนาดใหญ่กว่า ยาวประมาณ 6 เมตร อาศัยอยู่ในยุคจูแรสซิกตอนต้นเมื่อประมาณ 205 ล้านปีก่อน
แพทริเซีย คลาร์กสัน

แพทริเซีย เดวีส์ คลาร์กสัน  เกิดเมื่อวันที่ 29 ธันวาคม ค.ศ. 1959 เป็นนักแสดงชาวอเมริกัน หลังจากศึกษาด้านการละครที่อีสต์โคสต์ คลาร์กสันมีเริ่มอาชีพการแสดงครั้งแรกในปี 1985 เธอทำงานทั้งด้านภาพยนตร์และโทรทัศน์ เธอได้รับรางวัลเอมมีสำหรับนักแสดงแขกรับเชิญอันโดดเด่นในเรื่อง "Six Feet Under" ถึงสองครั้ง และยังได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากเรื่อง "Pieces of April" (2003)
มาร์เชอ เกย์ ฮาร์เดน

มาร์เชอ เกย์ ฮาร์เดน  เกิดเมื่อวันที่ 14 สิงหาคม ค.ศ. 1959 เป็นนักแสดงภาพยนตร์ ละครเวที ชาวอเมริกัน ฮาร์เดนแจ้งเกิดในผลงานภาพยนตร์เรื่อง "The First Wives' Club" (1996) จากนั้นเธอได้แสดงหลากหลายบทบาท รวมถึงในหนังตลกเรื่อง "Flubber" (1997) และ "Meet Joe Black" (1998) เธอได้รับ"รางวัลออสการ์"ในสาขานักแสดงสมทบหญิงยอดเยี่ยม จากบทลี แครสเนอร์ ในเรื่อง "Pollock" (2000) และยังได้รับการเสนอชื่อเข้าชิงในสาขาเดียวกันอีกครั้งใน "Mystic River" (2003) เธอแสดงทั้งในภาพยนตร์กระแสที่ประสบความสำเร็จและภาพยนตร์นอกกระแสอย่างเช่น "Space Cowboys" (2000), "Mona Lisa Smile" (2003), "Into the Wild" (2007), "The Mist" (2007) รวมถึง "Whip It" (2009)
ในปี 2009 ฮาร์เดนได้รับรางวัลโทนีจากการแสดงละครบรอดเวย์เรื่อง "God of Carnage" เธอยังได้รับการเสนอชื่อเข้าชิงรางวัลเอมมีและรางวัลแซกอวอร์ดส 2 ครั้ง แต่ไม่ได้รางวัล
แอนนา แพควิน

แอนนา ฮีลีน แพควิน (เกิด 24 กรกฎาคม ค.ศ. 1982) เป็นนักแสดงชาวนิวซีแลนด์-แคนาดา มีผลงานการแสดงที่ประสบความสำเร็จจากภาพยนตร์เรื่อง "The Piano" ที่เธอได้รับรางวัลออสการ์ สาขานักแสดงสมทบหญิงยอดเยี่ยม ในปี 1994 เมื่อเธออายุ 11 ปี ถือเป็นผู้ชนะที่อายุน้อยที่สุดเป็นอันดับ 2 ในประวัติศาสตร์ของรางวัลออสการ์ ความนิยมในตัวเธอเริ่มมีมากขึ้นในเกือบคริสต์ทศวรรษหลังต่อมา เมื่อเธอแสดงในภาพยนตร์ที่ประสบความสำเร็จอย่าง "She's All That", "Almost Famous" และภาพยนตร์ในชุด X-Men
แพควินได้รับเสียงวิจารณ์ที่ดีในบท ซูกี สแตกเฮาส์ ในซีรีส์ทางช่องเอชบีโอเรื่อง "True Blood" ที่เธอได้รับรางวัลลูกโลกทองคำในสาขานักแสดงนำหญิงยอดเยี่ยม ประเภทซีรีส์ดรามาทางโทรทัศน์ ในปี 2009
อลาโมซอรัส

อลาโมซอรัส  เป็นหนึ่งในไดโนเสาร์ซอโรพอดชนิดสุดท้าย ค้นพบฟอสซิลที่อเมริกาเหนือ ยาวประมาณ 25 เมตร
อาศัยอยู่ในปลายยุคครีเทเชียส เมื่อประมาณ 66 ล้านปีก่อน กินพืชเป็นอาหาร รักสงบ หนัก 30 ตัน มีหัวคล้ายกับคามาราซอรัส จากชิ้นส่วนของหัวไหล่ และ สะโพกที่พบ เปรียบขนาดและลักษณะแล้ว พบว่า น่าจะใกล้เคียงกับ ไททันโนซอร์อย่าง อาร์เจนติโนซอรัส ซึ่งทำให้มันสัตว์ที่ใหญ่ที่สุดในอเมริกาเหนือ ชิ้นส่วนเหล่าถูกค้นพบในชั้นหินยุคมาสตริกซ์บริเวณรัฐนิวเม็กซิโก ,ยูทาห์ และ เท็กซัส ซึ่งเป็นช่วงเวลาและพื้นที่เดียวกับที่ไทแรนโนซอรัสมีชีวิตอยู่ ซึ่งเป็นไปได้ว่าพวกมันอาจเคยเผชิญหน้าและถูกล่าโดยไทแรนโนซอรัสที่อาศัยอยู่ทางตอนใต้ของอเมริกาเหนือ 
ขนาด.
อลาโมซอรัสเป็นไดโนเสาร์กลุ่มซอโรพอดขนาดใหญ่ ซึ่งมีคอยาวตั้งชันและหางยาว ซึ่งขนาดของมันน่าจะยาวได้เกือบ 30 เมตร แม้ว่าซากของมันที่พบจะเป็นตัวที่ยังโตไม่ที่ แต่ก็บ่งชี้ว่า อลาโมซอรัสตัวเต็มวัยอาจโตจนมีขนาดใหญ่ใกล้เคียงกับญาติของมันที่โด่งดังอย่างอาร์เจนติโนซอรัส โดยที่อาจหนักได้ 80 ตันแต่สก็อต ฮาร์แมน ได้ประเมินขนาดอลาโมซอรัสน้อยกว่าเล็กน้อย คือไม่เกิน 28 เมตร และ น้ำหนักพอๆกับไททันโนซอร์ทั่วๆไป
อย่างไรก็ตามเขาก็บอกว่า ในขณะนี้นักวิทยาศาสตร์ไม่ทราบว่ากระดูกธีเบีย(ส่วนหน้าแข้งขนาดใหญ่)ที่พบเป็นของ Alamosaurus หรือ Sauropod สายพันธุ์อื่นที่สมบูรณ์
แหล่งข้อมูล.
https://en.wikipedia.org/wiki/Alamosaurus
https://en.oxforddictionaries.com/definition/Alamosaurus
มิสทัวริซึมควีนอินเตอร์เนชันแนล

มิสทัวริซึมควีนอินเตอร์เนชันแนล หรือ ราชินีการท่องเที่ยวนานาชาติ  เป็นการประกวดทูตการท่องเที่ยวเวทีหนึ่งที่เกิดขึ้นในประเทศจีน โดยมีนาย ลุย อเล็คซ์ เป็นประธานบริหาร ก่อตั้งเมื่อปี 2547 โดย Charlie See มีจุดประสงค์หลักในการเฟ้นหาสาวงามที่มีความพร้อมทางด้านต่าง ๆ มาเป็นทูตวัฒนธรรมเพื่อการแลกเปลี่ยนวัฒนธรรมระหว่างประเทศ การพัฒนาการท่องเที่ยว และมิตรภาพระหว่างประเทศ
รูปแบบการประกวด.
รูปแบบการประกวดราชินีการท่องเที่ยวนานาชาติ มีรูปแบบการประกวดคล้ายกับการประกวดนางงามทั่วๆไป คือ กองประกวดจะเก็บคะแนนตั้งแต่เริ่มทำกิจกรรมกับทางกองประกวด การเดินในชุดว่ายน้ำ ชุดราตรี การตอบคำถาม และรอบไฟนอลลุค เพื่อคัดเลือกสาวงามเข้ารอบต่างๆ และหาตำแหน่ง "ราชินีการท่องเที่ยวนานาชาติ" โดยเมื่อปี 2550 ทางกองประกวดได้ตำแหน่ง "ควีน คอนทิเนนทัล" และในปี 2552 ผู้ที่ได้ตำแหน่ง "ควีน คอนทิเนนทัล" จะได้เข้ารอบ 20 คนสุดท้ายทันที 
ปัจจุบันการประกวดราชินีการท่องเที่ยวนานาชาตินั้นมีประเทศที่ส่งสาวงามเข้าประกวดทั้งหมด 98 ประเทศ โดยการจัดประกวดนั้นยังไม่มีเวลาการจัดประกวดที่แน่นอน แต่ระยะเวลาจะอยู่ระหว่าง เดือนเมษายน-เดือนสิงหาคมของทุกปี
มิสทัวร์ลิซึมควีนเอเชีย อยู่ในเครือเดียวกับ มิสทัวริซึมควีนอินเตอร์เนชันแนล โดยมิสทัวร์ลิซึมควีนเอเชีย จัดประกวดครั้งแรกในปี 2013
กลอเรีย สจวร์ต

กลอเรีย สจวร์ต (เกิด 4 กรกฎาคม ค.ศ. 1910) เป็นนักแสดงและศิลปินชาวอเมริกัน เธอมีผลงานการแสดงในฮอลลีวูดเป็นระยะเวลามากกว่า 70 ปี สจวร์ตมีผลงานทั้งละครเวที ละครโทรทัศน์ และภาพยนตร์ เป็นที่รู้จักจากบทบาทคนรักของคล็อด เรนส์ ในภาพยนตร์เรื่อง "มนุษย์ล่องหน" และบท โรส เดวิตต์ บูเคเตอร์ ในวัย 100 ปี จากภาพยนตร์ของเจมส์ แคเมอรอนเรื่อง "ไททานิค" (1997) ที่ทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม เป็นครั้งแรกและทำให้เธอเป็นนักแสดงที่อายุมากที่สุดที่เข้าชิงในสาขาการแสดง (ไม่รวมสาขารางวัลเกียรติยศ) จากบทบาทนี้เธอยังได้เข้าชิงรางวัลลูกโลกทองคำและรางวัลสมาคมนักแสดงภาพยนตร์และโทรทัศน์ ต่อมาใน วันที่ 26 กันยายน พ.ศ. 2553 เธอได้ถึงแก่กรรมลง
บิล แพกซ์ตัน

วิลเลียม แพกซ์ตัน (17 พฤษภาคม ค.ศ. 1955 – 25 กุมภาพันธ์ ค.ศ. 2017) เป็นนักแสดง ผู้กำกับภาพยนตร์ชาวอเมริกัน มีชื่อเสียงหลังจากแสดงในภาพยนตร์เรื่อง "Apollo 13", "Twister", "Aliens", และ "True Lies" แพกซ์ตันได้ร่วมแสดงในฤดูกาลที่ 4 ของซีรีส์ทางช่องเอชบีโอเรื่อง "Big Love" ฉายตอนปฐมทัศน์เดือนมกราคม 2010
โรนัลด์ คอลแมน

โรนัลด์ ชาร์ล คอลแมน  (9 กุมภาพันธ์ ค.ศ. 1891 - 19 พฤษภาคม ค.ศ. 1958) เป็นนักแสดงชาวอังกฤษ เขาเคยได้รับการเสนอชื่อเข้าชิงรางวัลออสการ์ 4 ครั้งจาก "Bulldog Drummond" และ "Condemned" (ทั้ง 2 เรื่องในปี 1930), "Random Harvest" (1942); และ "A Double Life" (1947) ซึ่งทำให้เขาได้รับรางวัลนักแสดงนำชายยอดเยี่ยม ที่เขารับบทแอนโทนี จอห์น เขายังได้รับรางวัลลูกโลกทองคำสาขานักแสดงนำชายยอดเยี่ยมในปี 1947 จากบทในภาพยนตร์เรื่อง "A Double Life" เช่นกัน 
คอลแมนยังมีดวงดาวบนฮอลลีวูดวอล์กออฟเฟม 4 ดวง ที่หนึ่งในสาขาภาพยนตร์อยู่ที่ 6801 ฮอลลีวูดบูเลวาร์ด และอีกที่หนึ่งสำหรับวงการโทรทัศน์อยู่ที่ 1625 ไวน์สตรีต
เรกซ์ แฮร์ริสัน

ท่านเซอร์ เรจินัลด์ เรกซ์ แครีย์ แฮร์ริสัน  (5 มีนาคม ค.ศ. 1908 - 2 มิถุนายน ค.ศ. 1990) เป็นนักแสดงชาวอังกฤษ มีผลงานการแสดงภาพยนตร์และละครเวที เจ้าของรางวัลโทนี และรางวัลออสการ์ จากบทบาทศาสตราจารย์เฮนรี ฮิกกินส์ ทั้งในละครและภาพยนตร์เพลงเรื่อง "บุษบาริมทาง (My Fair Lady)" ดัดแปลงจากบทประพันธ์ของจอร์จ เบอร์นาร์ด ชอว์ 
เคยเข้าชิงรางวัลออสการ์ปีก่อนหน้า จากบทจูเลียส ซีซ่าร์ ใน "คลีโอพัตรา (1963)" บทเด่นอื่นๆ เช่น พระเจ้ากรุงสยาม ใน "Anna and the King of Siam" ,คู่รักชาวเกย์กับ ริชาร์ด เบอร์ตัน ใน "Staircase" ฯลฯ
แรคคูนซิตี

แรคคูนซิตี  เป็นเมืองสมมุติจากเกมชุด"เรซิเดนต์อีวิล"ของวิดีโอเกมแนวสยองขวัญเอาชีวิตรอดที่แคปคอมเป็นผู้พัฒนา เมืองเป็นฉากหลักในเกม"เรซิเดนต์อีวิล 2" ' และเกมภาคพิเศษ ' และ "" เมืองยังเป็นฉากหลักในภาพยนตร์ภาคแรก และภาคที่สอง นอกจากนี้ แรคคูนซิตียังเป็นหนึ่งในแผนที่เสริมในเกมเลฟต์ 4 เดด ด้วย
ลักษณะทางภูมิศาสตร์.
แรคคูนซิตี เป็นเมืองที่ถูกสมมติขึ้นมา ซึ่งอยู่ในประเทศสหรัฐอเมริกา ซึ่งเป็นธรรมดาที่ไม่ได้มีความสำคัญมากนัก แต่ใต้พื้นดินของเมืองแรคคูณซิตี มีเมืองใต้พื้นดินขนาดเล็กซึ่งเป็นห้องปฏิบัติการลับสุดยอด จุดประสงค์เพื่อทดลองและพัฒนาอาวุธชีวภาพเพื่อนำไปขายให้กับรัฐบาลอัมเบรลลาคอร์ปอเรชัน ซึ่งห้องปฏิบัติการดังกล่าวได้ทำการทดลองและพัฒนาสายพันธุ์ไวรัสซึ่งไวรัสดังกล่าวสามารถทำให้คน สัตว์ และสิ่งมีชีวิตกลายพันธุ์เป็นสัตว์ประหลาดได้ หนึ่งในห้องปฏิบัติการของ อัมเบรลลาคอร์ปอเรชัน มีชื่อเรียกว่า รวงผึ้ง (The Hive)
ในภาพยนตร์นั้น หลังจาก รวงผึ้ง ถูกปิดไป ดร.ไอแซ็ก (Dr.Sam Isaacs) หนึ่งในนักวิทยาศาสตร์ของ อัมเบรลลาคอร์ปอเรชัน นั้นต้องการจะรู้ว่าภายในรวงผึ้งเกิดอะไรขึ้น หลังจาก ดร.ไอแซ็ก ได้ทำการเปิดรวงผึ้งนั้น ก็ไม่สามารถที่จะควบคุม ไวรัส-ที ที่แพร่ระบาดอย่างหนักภายในห้องทดลองดังกล่าว ทำให้เชื้อไวรัส แพร่กระจายในเมืองแรคคูนซิตีอย่างรวดเร็ว
ส่วนในเกมนั้น เมืองแรคคูนซิตี ก็ได้เกิดสถานการณ์มากมาย ทำให้ผู้เล่นนั้นตกใจและมีความหวาดกลัวในการเล่น โดยเฉพาะ ผีชีวะภาค 3 เนเมซิส นั้นได้ใช้เมืองแรคคูนซิสตี้ดำเนินเรื่องตลอดทั้งเกม ส่วนตอนจบของเกมและภาพยนตร์นั้นมีจุดจบที่เหมือนกันคือ เมืองแรคคูนซิสตี้ได้ถูกทำลายโดยอาวุธนิวเคลียร์ จากคำสั่งโดยรัฐบาลสหรัฐอเมริกา เพื่อควบคุมการแพร่กระจายของไวรัส และหายออกไปจากแผนที่ด้วย
แกนิมีด (เทพปกรณัม)

แกนิมีด  ในตำนานเทพปกรณัมกรีก เป็นเจ้าชายแห่งเมืองทรอย และ เป็นบุตรชายคนเล็กของกษัตริย์ทรอส แห่งดาร์ดาเนีย มีพี่ชายสองคนคือ อิลัส (Ilus) และ อัสซาราคัส (Assaracus) ซึ่งในอนาคตอิลัสจะเป็นผู้ก่อตั้งเมืองอิลิออส หรือ อิลิออน ซึ่งต่อมาเรียกกันในนามเมืองทรอยนั่นเอง (กรีก : Ἴλιον, "Ilion หรือ"Ἴλιος, "Ilios"; และ Τροία, "Troia"; ละติน :"Trōia" และ "Īlium";) โฮเมอร์ได้พรรณาเกี่ยวกับแกนิมีดเอาไว้ว่า เป็นผู้ที่มีรูปโฉมงดงามที่สุดในเหล่ามนุษย์ทั้งปวง 
แกนิมีดถูกลักพาตัวไปโดย เทพซูสที่จำแลงร่างกลายเป็นอินทรียักษ์ โฉบเอาตัวแกนิมีดจากภูเขาไอดาในแคว้นไฟรเจีย ไปเป็นผู้รับใช้บนเขาโอลิมปัส ทำหน้าที่เป็นผู้ถวายพระสุธารส (cupbearer) แทนที่เทพีเฮบี เทพีแห่งความเยาว์วัย ธิดาของซูสและฮีรา
ที่ได้กล่าวไว้ในมหากาพย์ อีเลียด กษัตริย์ทรอสผู้เป็นพระบิดาทรงโทมนัสโศกเศร้าเสียใจเป็นอย่างมาก เทพซูสจึงบัญชาให้ เทพเฮอร์มีส นำข่าวสารและของกำนัลไปให้แก่กษัตริย์ทรอส นัยว่าเป็นการปลอบใจสารนั้นมีใจความว่า แกนิมีดนั้นยังมีชีวิตอยู่ อีกทั้งยังได้รับประทานพรให้มีชีวิตอมตะ รับใช้เหล่าเทพอยู่บนสรวงสวรรค์ เมื่อกษัตริย์ทรอสทรงทราบเรื่อง ก็ทรงมีความยินดีปรีดากับข่าวสารและของกำนัลที่เป็นม้าวิเศษยิ่งนัก 
ชื่อ แกนิมีด ถูกนำมาใช้เป็นชื่อดวงจันทร์ดวงหนึ่งของดาวพฤหัสบดี ที่ค้นพบโดยกาลิเลโอ กาลิเลอี เมื่อวันที่ 7 มกราคม ค.ศ. 1610 ดวงจันทร์แกนิมีดเป็นดาวบริวารที่ใหญ่ที่สุดในระบบสุริยะ
อาร์เจนติโนซอรัส

อาร์เจนติโนซอรัส  เป็นไดโนเสาร์ซอโรพอด กลุ่มไททันโนซอร์ที่ใหญ่ที่สุด ยาวถึง 35 เมตร
เป็นไดโนเสาร์ที่ใหญ่รองลงมาจาก พาตาโกไททันที่ยาวถึง 37-40 เมตร อาร์เจนติโนซอรัส หนักถึง 75-80 ตัน ถูกค้นพบโดย กัลลิเมอร์ เฮเลเดีย ที่ประเทศ อาร์เจนตินา ชื่อมีความหมายว่ากิ้งก่าแห่งอาร์เจนตินา เป็นเหยื่อที่ใหญ่ที่สุดของกิก้าโนโตซอรัส ค้นพบฟอสซิลที่ประเทศอาร์เจนตินา อาศัยอยู่ในยุคครีเทเชียสตอนต้นเมื่อประมาณ 97-94 ล้านปีก่อน
ลักษณะ.
เกรโกรี่ พอล ได้ประมาณขนาดของ อาร์เจนติโนซอรัส ไว้ที่ 30-39 เมตร และมีน้ำหนักระหว่าง 80-200 ตัน ต่อมาในปี 2006 คาร์เพนเตอร์ ได้ประมาณขนาดของ อาร์เจนติโนซอรัส โดยใช้ ซาลตาซอรัส เป็นที่อ้างอิงที่ประมาณ 41 เมตร (98ฟุต) และน้ำหนักประมาณ 80 ตัน
อาร์เจนติโนซอรัส เมื่อแรกเกิดมีขนาดตัวพอ ๆ กับลูกสุนัขเท่านั้น แต่ทว่าจะเพิ่มน้ำหนักตัวเองได้อย่างมากมหาศาลถึงวันละ 40 กิโลกรัม และจะมีขนาดโตเต็มที่เมื่ออายุได้ราว 40 ปีอายุที่มากที่สุดอาจมากถึง200ปี
จูลี คริสตี

จูลี ฟรานเซส คริสตี  เกิดเมื่อวันที่ 14 เมษายน ค.ศ. 1941 เป็นนักแสดงชาวอังกฤษ เป็นป็อปไอค่อน ของยุคสวิงกิงลอนดอน ในคริสต์ทศวรรษ 1960 เธอเคยได้รับรางวัลออสการ์ จากการแสดงในเรื่อง "Darling" (1965) นอกจากนั้นยังเคยได้รับรางวัลอีกหลายรางวัลในการแสดงภาพยนตร์เรื่อง "Away From Her" (2006)
ซิสซี สเปเซก

ซิสซี สเปเซก  เกิดเมื่อวันที่ 25 ธันวาคม ค.ศ. 1949 เป็นนักแสดง นักร้องชาวอเมริกัน เป็นที่รู้จักจากบทบาท แคร์รี ไวต์ ในภาพยนตร์สยองขวัญของไบรอัน เดอ พัลมา ในปี 1976 เรื่อง "Carrie" ซึ่งทำให้เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม
ในปี ค.ศ. 1980 เธอได้รับรางวัลออสการ์ สาขานักแสดงนำหญิงยอดเยี่ยมจากการรับบทเป็นดาราคันทรีสาวที่ชื่อ โลเรตตา ลีนน์ ใน "Coal Miner's Daughter" เธอได้รับการเสนอชื่อเข้าชิงทั้งหมด 6 ครั้ง สเปเซกเป็นที่รู้จักในฐานะนักแสดงบทบาทชีวิต แต่เธอก็เล่นบทตลกด้วย ภาพยนตร์ที่สเปเซกแสดงทำเงินมากกว่า 700 ล้านดอลลาร์สหรัฐ ทั่วโลก
โลเรตตา ยัง

โลเรตตา ยัง  (6 มกราคม ค.ศ. 1913 - 12 สิงหาคม ค.ศ. 2000) เป็นนักแสดงชาวอเมริกัน เป็นที่รู้จักในผลงานการแสดงในเรื่อง "The Farmer's Daughter" (1947) รับบทแครทริน โฮลสตรอม จากบทบาทนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยม จากนั้นเธอมีชื่อเข้าชิงรางวัลออสการ์อีกครั้งในสาขาเดียวกันจากเรื่อง "Come to the Stable" (1949) แต่ไม่ได้รับรางวัล
เฟรด แอสแตร์

เฟรด แอสแตร์  (10 พฤษภาคม ค.ศ. 1899 - 22 มิถุนายน ค.ศ. 1987) เป็นนักแสดงภาพยนตร์ชาวอเมริกันและเป็นนักแสดงละครบรอดเวย์ นักเต้น นักออกแบบท่าเต้น นักร้อง เขามีผลงานการแสดงยาวนานกว่า 76 ปี มีผลงานภาพยนตร์เพลง 31 เรื่อง เขาได้รับการจัดอันดับจากสถาบันภาพยนตร์อเมริกัน ที่อันดับ 5 ในหัวข้อ ดาราชายที่ยิ่งใหญ่ที่สุดตลอดกาล จีน เคลลี เคยกล่าวว่า "ประวัตศาสตร์ของการเต้นในภาพยนตร์เริ่มขึ้นที่แอสแตร์" นอกเหนือจากภาพยนตร์และโทรทัศน์แล้ว นักเต้นคลาสสิกและนักออกแบบท่าเต้นหลายคนอย่าง รูดอล์ฟ นูเรเยฟ, ไมเคิล แจ็กสัน, มิคาอิล แบรีชนิคอฟ และเจอโรม ร็อบบินส์ ก็ต่างได้รับอิทธิพลจากตัวเขา
ซัลมา ฆาเยก

ซัลมา ฆาเยก ปีโน  เกิดเมื่อวันที่ 2 กันยายน ค.ศ. 1966 เป็นนักแสดง ผู้กำกับ โปรดิวเซอร์ภาพยนตร์และโทรทัศน์ชาวเม็กซิโก ฆาเยกเป็นชาวเม็กซิโกคนแรกที่ได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม เธอถือเป็นหนึ่งในนักแสดงเม็กซิโกที่โดดเด่นที่สุดในฮอลลีวูด ตั้งแต่นักแสดงหนังเงียบอย่าง โดโลเรส เดล ริโอ เธอยังเป็นนักแสดงหญิงคนที่ 2 จาก 3 ของชาวลาตินอเมริกา ถัดจากเฟร์นังดา มงเตเนกรู ชาวบราซิลที่ได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม (อีกคนคือกาตาลินา ซันดิโน โมเรโน นักแสดงชาวโคลอมเบีย)
กีฬาทางน้ำในซีเกมส์ 2009

ซีเกมส์ 2009 มีการจัดการแข่งขันกีฬาทางน้ำทั้งสิ้น 3 ประเภท คือ โปโลน้ำ,ว่ายน้ำ และ กระโดดน้ำ โดยจัดขึ้นที่สระว่ายน้ำของสนามกีฬานานาชาติลาว
ว่ายน้ำ.
ว่ายน้ำในซีเกมส์ 2009 จะมีการจัดการแข่งขันในระหว่างวันที่10 ธันวาคม พ.ศ. 2552 ถึง 14 ธันวาคม พ.ศ. 2552
กีฬาว่ายน้ำในครั้งนี้ ประเทศสิงคโปร์ครองความเป็นเจ้าสนามอีกครั้ง โดยคว้าเหรียญจากว่ายน้ำได้มากถึง 32 เหรียญ แบ่งเป็น 14 เหรียญทอง 8 เหรียญเงิน และ 10 เหรียญทองแดง ส่วนประเทศไทย คว้าเหรียญจากการแข่งขันกีฬาทางน้ำได้ 19 เหรียญ แบ่งเป็น 2 เหรียญทอง 9 เหรียญเงิน และ 8 เหรียญทองแดง
       ไทย
กีฬากระโดดน้ำ.
กีฬากระโดดน้ำในซีเกมส์ 2009 มีการจัดการแข่งขันที่สนามกีฬานานาชาติลาว โดยจะมีการแข่งขันทั้งสิ้น 8 รายการ ซึ่งประเทศมาเลเซียได้เหรียญทองจาก 6 รายการ อีก 2 รายการ ประเทศที่ชนะคือประเทศอินโดนีเซียและประเทศเวียดนาม แต่ประเทศไทย ได้เพียง 3 เหรียญทองแดง
       ไทย
โปโลน้ำ.
ซีเกมส์ 2009มีการจัดการแข่งขันโปโลน้ำในระหว่างวันที่ 5 ธันวาคม พ.ศ. 2552 ถึง 7 ธันวาคม พ.ศ. 2552 ซึ่งมีประเทศเข้าร่วมการแข่งขันโปโลน้ำทั้งสิ้น 4 ประเทศ คือ ประเทศไทย, ประเทศมาเลเซีย,ประเทศสิงคโปร์ และ ประเทศอินโดนีเซีย ซึ่งประเทศที่ชนะเลิศ คือ ประเทศสิงคโปร์ ,ที่ 2 คือ ประเทศมาเลเซีย, ที่ 3 คือ ประเทศอินโดนีเซีย ส่วนประเทศไทยได้อันดับที่ 4
       ไทย
       ไทย
ไมอาซอรา

ไมอาซอรา  เป็นไดโนเสาร์ปากเป็ดชนิดหนึ่ง มีชื่อเสียงในการเลี้ยงลูก จัดอยู่ในพวกออร์นิทิสเชียน ในปีค.ศ. 1970 ในรัฐมอนแทนา สหรัฐอเมริกา ได้มีการค้นพบรังของฝูงไมอาซอราพร้อมลูกๆของมัน แต่ละรังห่างกันประมาณ 6 เมตร จึงเป็นหลักฐานว่าไดโนเสาร์ก็เลี้ยงลูกเหมือนกัน ความยาวประมาณ 9 เมตร อาศัยอยู่ในยุคครีเทเชียสตอนปลายเมื่อประมาณ 80-75 ล้านปีก่อน ฟอสวิลของมันค้นพบที่ทวีปอเมริกาตั้งแต่ที่สหรัฐอเมริกา ไปจนถึงรัฐอะแลสกา มันเป็นเหยื่อตัวโปรดของเทอโรพอดชื่อแดซพีโตซอรัส ญาติของมันคืออิกัวโนดอน และอนาโตไททัน
ไซส์โมซอรัส

ไซส์โมซอรัส  เป็นอดีตสกุลไดโนเสาร์ซอโรพอดที่มีความยาวประมาณ 30-35 เมตร และหนักถึง 60 ตัน มีความหมายว่ากิ้งก่าแห่งแผ่นดินไหว เพราะเวลาเดินจะทำให้พื้นสั่นเหมือนแผ่นดินไหว กินพืชเป็นอาหาร รักสงบ อาศัยอยู่ในจูแรสซิกตอนปลาย ค้นพบโดยกิลต์เลตต์ เมื่อปีค.ศ.1991 รัฐนิวเม็กซิโก สหรัฐอเมริกา แต่ในปัจจุบัน ได้มีการค้นพบว่าไซส์โมซอรัสนั้น แท้จริงแล้วคือชนิดหนึ่งของสกุลดิปโพลโดคัส
ขนาด.
ในปี ค.ศ. 1994 ได้มีการประมาณการขนาดของไซส์โมซอรัส ซึ่งใช้ดิปโพลโดคัสเป็นที่อ้างอิงเพราะมีลักษณะคล้ายกันและอยู่ใน วงส์เดียวกัน ประมาณความยาว กระดูกขาอ่อน 3.1-4เมตร(10-13ฟุต) ต่อมาในปี2006 ได้มีการประเมินโดย เคน คาร์เพนเตอร์ ซึ่งยังคงใช้ ดิปโพลโดคัส เป็นที่อ้างอิง ได้ประมาณความสูงของกระดูกขาอ่อนที่ 4.4-4.6เมตร(14-15ฟุต) แม้ว่ามีสัดส่วนในขนาดที่แตกต่างกัน คาร์เพนเตอร์ ได้แสดงสัดส่วนความยาวรวมประมาณ 58 เมตร (190ฟุต)ซึ่งเขาลดขนาดลงจากที่ เกรโกรี่ พอล ประมาณความยาวไว้ที่ 40-60 เมตร คาร์เพนเตอร์ ชี้ให้เห็นว่า ไซส์โมซอรัส มีความยาวกว่า ซอโรพอดยักษ์อื่นๆอย่าง ดิปโพลโดคัส(32.5เมตร) แบรกคิโอซอรัส ซอโรโพไซดอน (34เมตร) ไททันซอรัส อาร์เจนติโนซอรัส (38เมตร) รวมถึงความยาวของคอ 16.75 เมตร (55 ฟุต) ความยาวลำตัว 9เมตร(30ฟุต) ความยาวของหาง 32เมตร(105ฟุต) ความสูงของขาหน้า 5.75 เมตร(19ฟุต) 
แต่ในปัจจุบันได้มีการระบุว่ากระดูกที่เคยเชื่อกันว่าเป็นปลายหางนั้น แท้จริงเป็นโคนหาง จึงทำให้ไดโนเสาร์สกุลนี้มีความยาวลดลงเหลือเพียง 30-35 เมตร มันจึงไม่ใช่ไดโนเสาร์ที่ใหญ่ที่สุดอีกต่อไป พร้อมกับถูกยุบรวมกับสกุลดิปโพลโดคัสอีกด้วย
โดยดิปโพลโคัส ฮัลโลรัม (Diplodocus hallorum) ซึ่งเป็นชื่อใหม่ของไซส์โมซอรัส มีลักษณะคล้ายคลึงกับดิปโพลโดคัส คาร์เนกี (Diplodocus carnegiei) แค่ก็ต่างกันในส่วนโครงกระดูกขา ของไซส์โมซอรัส มีความเรียวยาวกว่าดิปโพลโดคัส และด้วยขนาดที่แตกต่างกัน โดยดิปโพลโดคัส มีขนาดเล็กกว่าประมาณ25เมตร โดยนักวิทยาศาสตร์ใช้ สัดส่วนรายละเอียดเหล่านี้เพื่อแยกแยะสกุลของซอโรพอดทั้งสองนี้
ไท เอ็นเตอร์เทนเมนต์

ไท เอ็นเตอร์เทนเมนต์ เป็นบริษัทผู้ผลิตและจำหน่ายภาพยนตร์ไทย ในช่วง พ.ศ. 2528 – พ.ศ. 2547 บริหารงานโดยสองอาหลาน คือ จรัล พูลวรลักษณ์ และวิสูตร พูลวรลักษณ์ โดยเป็นค่ายหนังไทยที่พลิกหน้าวงการ ด้วยการผลิตภาพยนตร์ที่จับกระแสของกลุ่มเป้าหมายวัยรุ่นได้ตรงจุด มีงานสร้างคุณภาพอย่างพิถีพิถัน ทันสมัย ไม่เหมือนใคร โดยเริ่มสร้างภาพยนตร์เรื่องแรกคือ ซึมน้อยหน่อยกะล่อนมากหน่อย และยังได้สร้างภาพยนตร์อีกหลายเรื่อง จนประสบความสำเร็จอย่างสูงทั้งรายได้และรางวัลจากสถาบันต่าง ๆ เคยควบกิจการร่วมกับจีเอ็มเอ็ม พิคเจอร์ และหับ โห้ หิ้น ตั้งบริษัทใหม่ในนาม จีเอ็มเอ็ม ไท หับ (GTH) ภายหลังจากการร่วมกันสร้างภาพยนตร์เรื่อง แฟนฉัน จนกระทั่งได้ขอแยกตัวออกจากการควบรวมและออกมาประกาศการยุบ GTH เมื่อวันที่ 13 พฤศจิกายน พ.ศ. 2558 โดยมีผลตั้งแต่วันที่ 31 ธันวาคม พ.ศ. 2558 รวมเวลาที่ควบรวมกิจการในชื่อ GTH ทั้งสิ้น 11 ปี ต่อมาได้มีการก่อตั้งบริษัทใหม่ร่วมกับ โมโน เทคโนโลยี ขึ้นเมื่อปี พ.ศ. 2559 ในนาม ที โมเมนต์ แต่ผลดำเนินการไม่เป็นไปตามแผนจึงได้ปิดบริษัทดังกล่าวลงในปี พ.ศ. 2562 และร่วมทุนกับ เมเจอร์ ซีนีเพล็กซ์ และ เอ็ม พิคเจอร์ส จัดตั้งบริษัทใหม่ในนาม ไท เมเจอร์ ใน พ.ศ. 2563
ประเทศไทยในซีเกมส์ 2005

ประเทศไทย ส่งนักกีฬาเข้าร่วมการแข่งขันกีฬาซีเกมส์ 2005 (ซีเกมส์ ครั้งที่ 23) ณ ประเทศฟิลิปปินส์ ซึ่งมีพิธีเปิดอย่างเป็นทางการในวันที่ 27 พฤศจิกายน พ.ศ. 2548 และพิธีปิดในวันที่ 5 ธันวาคม พ.ศ. 2548 โดยส่งนักกีฬาเข้าร่วมการแข่งขันจำนวน 677 คน 
หลังจบสิ้นการแข่งขัน นักกีฬาไทยได้รับเหรียญทอง 87 เหรียญ เหรียญเงิน 78 เหรียญ และเหรียญทองแดง 118 เหรียญ รวม 283 เหรียญ และได้อยู่ในอันดับ 2 ของตารางสรุปเหรียญรองจากเจ้าภาพฟิลิปปินส์
ค่างเทา

<ns>0</ns>
 <revision>
 <parentid>5405424</parentid>
 <timestamp>2025-02-16T05:16:19Z</timestamp>
 <contributor>
 <username>FREDSHAberrwbmw</username>
 </contributor>
 <origin>12150138</origin>
 <model>wikitext</model>
 <format>text/x-wiki</format>
ค่างเทา หรือ ค่างหงอก (อังกฤษ: Silvered langur, Silvery lutung, Silvered leaf monkey) ค่างชนิดหนึ่ง มีชื่อวิทยาศาสตร์ว่า "Trachypithecus cristatus" จัดเป็นลิงโลกเก่าชนิดหนึ่ง
ค่างเทามีรูปร่างหน้าตาคล้ายกับค่างดำมลายู ("Presbytis femoralis") ขนตามลำตัวเป็นสีเทาเข้ม ปลายขนเป็นสีขาวหรือสีเงิน ทำให้แลดูคล้ายผมหงอกของมนุษย์ อันเป็นที่มาของชื่อ บนหัวจะมีขนยาวเป็นหงอนแหลม ใบหน้ามีสีดำไม่มีวงแหวนสีขาวรอบดวงตา มือและเท้าเป็นสีดำ ลูกค่างที่เกิดใหม่ขนตามลำตัวจะเป็นสีเหลืองทอง มีความยาวลำตัวถึงหัว 49-57 เซนติเมตร ความยาวหางประมาณ 72-84 เซนติเมตร น้ำหนัก 6-8 กิโลกรัม มีชนิดย่อยด้วยกัน 2 ชนิด
มีพฤติกรรมอาศัยอยู่บนต้นไม้สูง ในบางครั้งอาจพบในป่าพรุด้วย อาหารของค่างชนิดนี้ได้แก่ ใบอ่อนของต้นไม้, ผลไม้ และแมลงตัวเล็ก ๆ จะออกหากินในเวลากลางวัน มักอยู่รวมเป็นฝูงประมาณ 10-15 ตัว
มีการกระจายพันธุ์ในแถบภาคตะวันตก, ภาคเหนือของไทย, ภาคใต้ของลาว, พม่า, เวียดนาม, ตอนใต้ของจีน, กัมพูชา, มาเลเซีย, เกาะสุมาตรา, เกาะชวาและเกาะบอร์เนียว
เถ้าภูเขาไฟ

เถ้าภูเขาไฟ  คือหินภูเขาไฟขนาดเล็กซึ่งถูกบดเป็นขนาดเล็กเนื่องจากการระเบิดของภูเขาไฟ ซึ่งมีขนาดเล็กกว่า 2 มิลลิเมตร มีอยู่สามประเภทคือ แบบแก๊สที่ปล่อยออกมา, แบบเถ้าร้อน, หรือทั้งสองอย่างปนกัน มันสามารถทำอันตรายต่อธรรมชาติโดยการพ่นหินหนืดร้อนในสภาพของก๊าซหรือไอ เถ้าภูเขาไฟสามารถทำให้เกิดปัญหาในการหายใจได้ แต่ถ้าเกิดการระเบิดที่รุนแรงอาจทำให้โลกเข้าสู่สภาวะหนาวเย็นลงจากเถ้าถ่านที่บังแสงแดด 
สำหรับเถ้าภูเขาไฟที่ตกลงมาบนพื้นดิน เรียกว่า เถ้าหลาก ซึ่งทำให้เกิดความเสียหายต่อระบบนิเวศหรือสิ่งปลูกสร้างฝีมือมนุษย์ได้ เมื่อเวลาผ่านไปเถ้าหลากนั้นจะทำให้เกิดความอุดมสมบูรณ์ของผืนดินขึ้นได้
การเจรจา

การเจรจา หรือ การต่อรอง คือการสนทนาที่มีจุดประสงค์เพื่อแก้ไขความขัดแย้ง เพื่อสร้างข้อตกลงระหว่างหลายฝ่าย เพื่อต่อรองเงื่อนไขหรือสนองต่อความพึงพอใจต่างๆ ซึ่งเป็นวิธีหลักเพื่อแก้ไขปัญหาทางเลือก ทั้งนี้หากโต้เถียงยังไม่สิ้นสุดการต่อรองก็ยังดำเนินต่อไป ในขณะเดียวกันการเจรจายังส่งผลต่อคุณภาพชีวิตที่ดีขึ้นอีกด้วย
การเจรจาอาจจะเกิดขึ้นได้ในธุรกิจ องค์กรไม่แสวงหาผลกำไร การประชุมในระดับรัฐบาล การดำเนินงานทางกฎหมาย การเมืองระหว่างประเทศ หรือสถานการณ์ส่วนตัวเช่นการแต่งงาน หย่าร้าง เลี้ยงดูบุตร และทุกสิ่งอย่างในชีวิต การศึกษาเกี่ยวกับการเจรจานั้นเรียกว่าทฤษฏีการเจรจา ผู้เจรจาที่เป็นมืออาชีพนั้นจะถูกเรียกได้มากมากมาย เช่น นักเจรจาของสหภาพ, นักเจรจาสันติภาพ, นักต่อรองตัวประกัน, หรือไม่ก็ไม่มีคำที่เกี่ยวข้องกับการเจรจาโดยตรงที่อยู่ในชื่อเรียกเช่น นักการทูต สมาชิกสภานิติบัญญัติ หรือนายหน้า
ค่าง

ค่าง (อังกฤษ: Langur, Leaf Monkey) ชื่อสามัญของสัตว์เลี้ยงลูกด้วยนมในอันดับวานร โดยจัดอยู่ในวงศ์ย่อย Colobinae ในวงศ์ลิงโลกเก่า (Cercopithecidae)
ลักษณะ.
ค่างมีลักษณะที่แตกต่างไปจากลิงในวงศ์อื่น ๆ คือ มีรูปร่างที่เพรียวบางกว่า ขาทั้ง 4 ข้างเรียวยาวกว่า แต่มีนิ้วโป้งสั้นกว่า มีหางที่ยาวกว่า รวมถึงขนที่ยาวกว่าด้วย นอกจากนั้นแล้ว ระบบย่อยอาหารของค่างนั้นจะไม่เหมือนกับลิง กล่าวคือ กระเพาะของค่างจะสามารถย่อยอาหารได้ดีเพียงแค่พืชเท่านั้น ไม่เหมือนกับของลิงซึ่งสามารถย่อยอาหารจำพวกเนื้อสัตว์ได้ด้วย ดังนั้นค่างจึงกินอาหารจำพวกพืชเป็นหลัก โดยได้แก่ ใบไม้, ยอดต้นไม้ หรือผลไม้ และอาจจะกินแมลงเป็นเพียงอาหารเสริมเท่านั้น
การจำแนกและการกระจายพันธุ์.
ค่างมีทั้งหมด 58 ชนิด ใน 10 สกุล พบกระจายพันธุ์ตั้งแต่ภูมิภาคเอเชียใต้, ตอนใต้ของจีน และเอเชียอาคเนย์ และพบในทวีปแอฟริกา 3 สกุล คือ สกุล "Colobus, Piliocolobus", และ "Procolobus" โดยค่างที่อยู่ในสกุล "Trachypithecus" ลูกที่เกิดใหม่จะมีขนสีเหลืองทองทั้งตัว ไม่ว่าจะเป็นชนิดไหน และจะเปลี่ยนสีขนคล้ายกับตัวเต็มวัยเมื่ออายุได้ 6 เดือน ส่วนในสกุล "Presbytis" ลูกที่เกิดใหม่จะมีสีออกขาวและมีสีดำพาดที่หลัง
ค่างมีพฤติกรรมชอบอยู่รวมกันเป็นฝูง อาศัยและหากินอยู่ตามต้นไม้หรือหน้าผาสูง มักหากินในเวลากลางวันจนถึงช่วงบ่ายแก่ ๆ นานครั้งจึงจะค่อยลงมายังพื้นดิน
ค่างที่ได้ชื่อว่าเป็นค่างที่สวยที่สุดในโลก คือ ค่างห้าสี ("Pygathrix nemaeus") ซึ่งเป็นค่างในสกุล "[[Pygathrix]]" พบได้เฉพาะพรมแดนระหว่าง[[ลาว]]และ[[เวียดนาม]]เท่านั้น นอกจากนี้แล้วยังมีค่างชนิดใกล้เคียงกันอีก 2 ชนิด คือ [[Pygathrix cinerea|ค่างสี่สี]] ("P. cinerea") และ [[Pygathrix nigripes|ค่างสามสี]] ("P. nigripes") ซึ่งมีความแตกต่างกันของสีขนบริเวณหน้าแข้งและขาหน้า
สำหรับใน[[ประเทศไทย]]พบค่างทั้งหมด 4 ชนิด ใน 2 สกุล ได้แก่ [[ค่างแว่นถิ่นเหนือ]] ("Trachypithecus phayrei"), [[ค่างแว่นถิ่นใต้]] ("T. obscura"), [[ค่างเทา]]หรือค่างหงอก ("T. cristata") และ[[ค่างดำมลายู]]หรือค่างดำสุมาตรา ("Presbytis melalophos")
สถานะและความเชื่อ.
สถานะของค่างใน[[ธรรมชาติ]] ปัจจุบันนับว่าเสี่ยงต่อการ[[สูญพันธุ์]]หรือ[[ใกล้สูญพันธุ์อย่างวิกฤต]]แล้วในหลายชนิด เช่น [[ค่างกระหม่อมขาว]] ("Trachypithecus poliocephalus") ซึ่งพบเป็นกลุ่มของของ[[ค่างหัวมงกุฎ]] ("T. francoisi") ซึ่งพบได้เพียงบนเขา[[หินปูน]]บน[[Cat Ba Island|เกาะก๊าทบ่า]] ซึ่งเป็นเกาะเล็ก ๆ อยู่ใน[[อ่าวตังเกี๋ย]]เท่านั้น จำนวนประชากรที่สำรวจล่าสุดพบเหลือเพียงแค่ 59 ตัวเท่านั้น และจัดเป็น 1 ใน 10 ชนิดของ[[สัตว์ป่า]]ที่ใกล้สูญพันธุ์แล้วอย่างที่สุดของโลก มีเพียงไม่กี่ชนิดเท่านั้นที่ยังมีจำนวนประชากรเหลือมากอยู่ เช่น ค่างแว่นถิ่นใต้ เป็นต้น
ค่าง ใน[[ความเชื่อ]]ของ[[คนไทย]] เชื่อว่า [[เลือด]]และอวัยวะหลายส่วนของค่างเป็นยาบำรุงกำลังชั้นดี โดยจะใช้ละลายดื่มกับ[[สุรา]] และ[[คนจีน]]ก็มีความเชื่อว่า [[นิ่ว]]ของค่างสามารถปรุงเป็น[[แพทย์แผนจีน|ยา]]ได้ ซึ่งไม่เป็นความจริงแต่อย่างใด นอกจากนี้แล้วยังเชื่อด้วยว่า [[ผีกองกอย]] ซึ่งเป็นผีป่าที่เชื่อกันว่า จะดูดเลือดจากหัวแม่เท้าของผู้ที่สัญจรในป่าในเวลา[[นอน]]หลับ มีรูปร่างคล้ายลิง ก็คือ ค่างที่แก่และไม่สามารถขึ้นต้นไม้ได้นั่นเอง ซึ่งค่างเหล่านี้มักมีร่างกายที่อ้วนแผละและมีเขี้ยวโง้งออกจากปากเห็นได้ชัดเจน ทำให้มีหน้าตาที่น่าเกลียดน่ากลัว
คาร์ลอส เบอร์นาร์ด

คาร์ลอส เบอร์นาร์ด  เกิดเมื่อวันที่ 12 ตุลาคม ค.ศ. 1962 เป็นนักแสดงชาวอเมริกัน เป็นที่รู้จักที่สุด จากบทโทนี อัลเมดา ในซีรีส์เรื่อง "24"
เบอร์นาร์ดเกิดในอีแวนสตัน รัฐอิลลินอย เขามีเชื้อสายโปแลนด์และสเปน แม่ของเขามีรกรากจากมาดริด เขาพูดภาษาสเปน, รัสเซีย และภาษาเยอรมัน ได้คล่องแคล่ว ด้านชีวิตส่วนตัว เบอร์นาร์ดแต่งงานกับนักแสดงสาว เชอริส เบเกอร์ ใน ค.ศ. 1999 มีบุตรสาวด้วยกัน 1 คนชื่อนาตาลี เกิดเมื่อเดือนสิงหาคม ค.ศ. 2003
เจมส์ ครอมเวล

เจมส์ โอลิเวอร์ ครอมเวล  เกิดเมื่อวันที่ 27 มกราคม ค.ศ. 1940 เป็นนักแสดงชาวอเมริกัน มีผลงานภาพยนตร์และละครโทรทัศน์ เป็นที่รู้จักจากการแสดงเป็นชาวนาเรื่อง "Babe" ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม นอกจากนั้นเขายังเคยได้รับการเสนอชื่อเข้าชิงรางวัลเอมมี 3 ครั้ง และรางวัลแซกอวอร์ดส 4 ครั้ง
ซอโรพอด

ซอโรพอด  คือ ชื่อเรียกของกลุ่มไดโนเสาร์กลุ่มหนึ่ง ซึ่งเป็นสมาชิกของกลุ่มซอริสเกีย (สะโพกคล้ายสัตว์เลื้อยคลาน) ไดโนเสาร์ซอโรพอด โดยส่วนมากมีขนาดใหญ่ มีกะโหลกเล็กเมื่อเทียบกับลำตัว คอยาว หางยาว เดินสี่ขา ส่วนใหญ่แล้วจะมีคอยาวอย่างน้อย 5 เมตร มีอยู่หลายชนิด สกุลที่ใหญ่ที่สุดคืออาร์เจนติโนซอรัส ที่หนักถึง 80 ตัน และยาวถึง 35 เมตร ซอโรพอดชนิดแรกอาศัยอยู่ในยุคไตรแอสสิคตอนปลาย และชนิดสุดท้ายอาศัยอยู่ในยุคครีเทเชียสตอนปลายเมื่อประมาณ 65 ล้านปีก่อน
ทางหลวงแผ่นดินหมายเลข 417

ทางหลวงแผ่นดินหมายเลข 417 สายท่าอากาศยานสุราษฎร์ธานี–ค้อล่าง เป็นทางหลวงแผ่นดินในจังหวัดสุราษฎร์ธานี มีเส้นทางตั้งแต่แยกทางหลวงแผ่นดินหมายเลข 41 อำเภอพุนพิน สิ้นสุดบนทางหลวงแผ่นดินหมายเลข 420 ที่แยกค้อล่าง อำเภอเมืองสุราษฎร์ธานี เป็นถนน 4 ช่องจราจร รวมขาไปและขากลับตลอดสาย รวมระยะทางประมาณ 11 กิโลเมตร
ชอว์น แอชมอร์

ชอว์น โรเบิร์ต แอชมอร์  เกิดวันที่ 7 ตุลาคม ค.ศ. 1979 เป็นนักแสดงชาวแคนาดา มีผลงานแสดงภาพยนตร์และโทรทัศน์ เป็นที่รู้จักจากบท เจค ในซีรีส์ทางโทรทัศน์เรื่อง "Animorphs" และบทไอซ์แมนในภาพยนตร์ "X-Men" เขามีฝาแฝดที่เป็นนักแสดงเช่นกันคือ แอรอน แอชมอร์
ชีวิตช่วงแรก.
แอชมอร์เกิดที่ริชมอนด์ รัฐบริติชโคลัมเบีย เป็นบุตรชายของ ลินดา แม่บ้าน และริก แอชมอร์ วิศวกรเครื่องจักร เขาโตขึ้นมาที่เมืองแบมป์ตัน รัฐออนแทริโอ ศึกษาที่โรงเรียนมัธยมเทอร์เนอร์เฟนตัน ฝาแฝดของเขาชื่อ แอรอน แอชมอร์ ก็เป็นนักแสดงเช่นกัน แอรอนและชอว์นรับบทเป็นฝาแฝดในภาพยนตร์หลายเรื่อง แต่เขาก็รับบทแยกออกมาด้วย โดยแอรอนจะสูงกว่าชอว์นเล็กน้อย จากที่แอรอนเคยกล่าว ชอว์นมักจะได้รับบทเป็นผู้ชายแสนดี ขณะที่แอรอนมักจะรับบทเป็นอันธพาล
อาชีพ.
ผลงานของแอชมอร์ที่สร้างชื่อเสียงที่สุดของเขาคือ รับบทเป็นไอซ์แมนใน "X-Men" และภาคต่อ "X-เม็น 2" และ "" ในขณะที่ตัวละครอื่นในเรื่องจะแสดงโดยนักแสดงที่ต่างกันไปในแต่ละภาค แอชมอร์ยังปรากฏในแอนิเมชันเรื่อง "The Super Hero Squad Show"
แอชมอร์รับบทในเรื่อง "Cadet Kelly" ภาพยนตร์ในช่องดิสนีย์ในปี 2002 และเป็นแขกรับเชิญในบทเอริก ซัมเมอร์ส ใน 2 ตอนของ "Smallville" ซึ่งต่อมาน้องชายของเขาก็ได้รับบทจิมมี โอลเซนไป แอชมอร์ยังแสดงในเรื่อง "Animorphs" รับบทเป็นเจค เบเรนสัน และในเรื่อง "In a Heartbeat" รับบทเป็นไทเลอร์ คอนเนล
ในเดือนธันวาคม 2004 แอชมอร์แสดงนำในมินิซีรีส์ช่องไซไฟแชนเนล เรื่อง "Legend of Earthsea" สร้างจากบทประพันธ์ของเออร์ซูลา เค. เลอ กวิน เขารับบทเป็น เก็ด ชายหนุ่มผู้ฝึกฝนตนเป็นพ่อมด ในปี 2005 เขาแสดงในภาพยนตร์ช่องซีทีวี เป็นเรื่องราวเกี่ยวกับการวิ่งข้ามแคนาดาของเทอร์รี ฟอกซ์ ออกอากาศเดือนธันวาคมปีนั้น ในปี 2008 เขาเป็นหนึ่งในนักแสดงนำภาพยนตร์สยองขวัญเรื่อง "The Ruins"
ชีวิตส่วนตัว.
เขามีรอยสักบนข้อมือที่เขียนว่า "GMA" ซึ่งย่อมาจาก "Good Man Ashmore" น้องฝาแฝดของเขาก็มีรอยสักนี้เช่นกัน รวมถึงปู่เขาด้วย ชอว์นเคยออกเดทกับนักแสดงสาว มิเชล แทรชเทนเบิร์ก
แอรอน แอชมอร์

แอรอน โรเบิร์ต แอชมอร์  เกิดเมื่อวันที่ 7 ตุลาคม ค.ศ. 1979 เป็นนักแสดงชาวแคนาดา มีผลงานแสดงภาพยนตร์และโทรทัศน์ เป็นที่รู้จักจากบท จิมมี โอลเซน ในซีรีส์ "Smallville" เขามีฝาแฝดที่เป็นนักแสดงเช่นกันคือ ชอว์น แอชมอร์
อาชีพ.
แอรอน แอชมอร์เป็นที่รู้จักในบท มาร์ก ฮอล ในภาพยนตร์โทรทัศน์ปี 2004 เรื่อง "" จากนั้นเขาแสดงในภาพยนตร์เรื่อง "Safe", "A Separate Peace", และ "A Bear Named Winnie" เขาเป็นแขกรับเชิญทางรายการโทรทัศน์หลายรายการอย่าง "The Eleventh Hour", "The West Wing", และ "1-800-Missing" แอชมอร์รับบทเป็นทรอยแวนเดอกราฟ ในซีรีส์ทางช่อง The WB เรื่อง "Veronica Mars"
เขารับบทเป็น จิมมี โอลเซน ในฤดูกาลที่ 6 ของซีรีส์ "Smallville" และเล่นต่อไปจนถึงฤดูกาลที่ 8 มีเรื่องบังเอิญว่าเพื่อนของเขา แซม ฮันติงตัน ก็รับบทเป็นโอเซน ใน "Superman Returns" ซึ่งทั้งคู่ก็ได้ปรากฏตัวในซีรีส์เรื่อง "Veronica Mars". พี่ชายฝาแฝดของเขา เคยปรากฏในซีรีส์ "Smallville" ในฤดูกาลก่อน มาก่อน นอกจากบทใน "Smallville" เขายังรับบทในภาพยนตร์ในปี 2007 เรื่อง "Palo Alto", "Privileged", "The Stone Angel" และ "The Christmas Cottage". เขาร่วมแสดงในภาพยนตร์สยองขวัญเรื่อง "Fear Island" แสดงร่วมกับเฮย์ลี ดัฟฟ์
ชีวิตส่วนตัว.
ฝาแฝด ทั้งคู่มีรอยสักที่ข้อมือที่เขียนว่า "GMA" ย่อมาจาก "Good Man Ashmore" ซึ่งปู่ของเขาก็มีรอยสักคล้าย ๆ กันเช่นนี้
แมตต์ เลอบลังก์

แมตทิว สตีเวน "แมตต์" เลอบลังก์  เกิดเมื่อวันที่ 25 กรกฎาคม ค.ศ. 1967 เป็นอดีตนักแสดงชาวอเมริกัน เป็นที่รู้จักในบทโจอี ทริบเบียนี ในซิตคอมทางช่องเอ็นบีซี เรื่อง "เฟรนส์" และ "โจอี" ผลงานแสดงภาพยนตร์เรื่องอื่นที่สร้างชื่อของเขาอย่างเช่น "Ed" (1996), "Lost in Space" (1998), "Charlie's Angels" (2000) และ "All the Queen's Men" (2001) เลอบลังก์เป็นนักแสดงชายรุ่งโรจน์ชาวอเมริกาที่มีเชื้อสายผสมระหว่างแคนาดา อังกฤษ ไอริช ดัตซ์ เยอรมันและฮังการี
ทิม รอท

ทิม รอท (เกิด 14 พฤษภาคม ค.ศ. 1961) เป็นนักแสดงและผู้กำกับชาวอังกฤษ เป็นที่รู้จักในบทบาทในภาพยนตร์อเมริกันอย่าง "Reservoir Dogs", "Pulp Fiction", "Four Rooms", "Planet of the Apes", "The Incredible Hulk" และ "Rob Roy" ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม เขายังรับบทคาล ไลต์แมน ในซีรีส์โทรทัศน์เรื่อง "Lie to Me"
พอล ยัง

พอล แอนโทนี ยัง  เกิดเมื่อวันที่ 17 มกราคม ค.ศ. 1956 เป็นนักร้องเพลงป็อปชาวอังกฤษ มีผลงานเพลงโด่งดัง อย่างเพลง 
"Wherever I Lay My Hat (That's My Home)" ที่ขึ้นอันดับ 1 บนยูเคซิงเกิ้ลส์ชาร์ต นาน 3 อาทิตย์ในช่วงฤดูร้อนปี 1983 และเพลงที่โด่งดังไปทั่วโลกในปี 1985 อย่างเพลง "Everytime You Go Away" ที่ติดอันดับ 1 บนบิลบอร์ดฮอต 100
ลินดา แฮมิลตัน

ลินดา แคร์รอล แฮมิลตัน  เกิดเมื่อวันที่ 26 กันยายน ค.ศ. 1956 เป็นนักแสดงชาวอเมริกัน เป็นที่รู้จักมากที่สุดในบทแซราห์ คอนเนอร์ ในภาพยนตร์ "The Terminator" และภาคต่อ "" และบทแคเทอรีน แชนด์เลอร์ ในซีรีส์ทางโทรทัศน์ "Beauty and the Beast" ที่ทำให้เธอได้รับการเสนอชื่อเข้าชิง 2 รางวัลลูกโลกทองคำและ 1 รางวัลเอมมี
ฮิโรยูกิ มูราโมโตะ

ฮิโรยูกิ มูราโมโตะ (; โรมาจิ: "Muramoto Hiroyuki", พ.ศ. 2509 – 10 เมษายน พ.ศ. 2553) หรือที่เป็นที่รู้จักในชื่อฮิโระ มูราโมโตะ เป็นช่างภาพและผู้สื่อข่าว เคยทำงานให้กับออสเตรเลียนบอร์ดแคสติงคอร์ปอเรชัน (เอบีซี) ในโตเกียว ในปี พ.ศ. 2533s และเป็นผู้สื่อข่าวของสำนักข่าวรอยเตอร์สเป็นเวลานานกว่า 15 ปี
การทำงาน.
มูราโมโตะจบการศึกษาจากมหาวิทยาลัยเทมเพิล เขาทำงานให้กับเอ็นบีซี และเอบีซีในเวลาต่อมา หลังจากนั้นเขาเข้าร่วมกับรอยเตอร์สในฐานะช่างภาพสมัครเล่นใน พ.ศ. 2535 และกลายมาเป็นช่างภาพอาชีพใน 3 ปีถัดมา ขณะที่เขาทำงานอยู่กับรอยเตอร์สเขาได้เดินทางไปยังพื้นที่เสี่ยงหลายพื้นที่ ทั้งประเทศเกาหลีเหนือและประเทศฟิลิปปินส์ (ในช่วงที่การเมืองไม่มั่นคง)
นอกจากนี้เขายังได้เข้าร่วมกิจกรรมการกุศลหลายประเภท โดยเขาได้ใช้เวลา 2 วัน ในการเดิน 100 กิโลเมตรบริเวณภูเขาไฟฟูจิ เพื่อนำเงินไปช่วยเหลือคนยากไร้ในทวีปแอฟริกา
การเสียชีวิต.
มูราโมโตะถูกยิงเสียชีวิตเมื่อวันที่ 10 เมษายน พ.ศ. 2553 เวลาประมาณ 21.00 น. บริเวณถนนดินสอ หน้าอาคารพรรณี ในระหว่างที่เจ้าหน้าที่ทหารบุกเข้าสลายการชุมนุมของ นปช.แดงทั้งแผ่นดิน บริเวณสะพานผ่านฟ้าลีลาศ ซึ่งมูราโมโตะได้เข้าไปถ่ายภาพเหตุการณ์บริเวณถนนราชดำเนิน ร่างมูราโมโตะถูกส่งไปที่โรงพยาบาลกลางและถูกชันสูตรที่สถาบันนิติเวชวิทยา กรมตำรวจ โดยผลชันสูตรระบุว่าเสียชีวิตจากกระสุนปืนความเร็วสูงที่ทรวงอก ทำลายปอด และหลอดเลือดแดงใหญ่
วันที่ 30 เมษายน 2558 ศาลอาญากรุงเทพใต้มีคำสั่งว่า ไม่ทราบว่าใครเป็นผู้ลงมือกระทำหรือไม่อาจทราบได้ว่ากระสุนปืนที่ยิงถูกมูราโมโตะและผู้ตายอีก 2 คน คือ วสันต์ ภู่ทอง ผู้ร่วมชุมนุม และ ทศชัย เมฆงามฟ้า ผู้ร่วมชุมนุม มีแนววิถีกระสุนปืนมาจากทิศทางใด
เกรียนโคตรมหาประลัย

เกรียนโคตร มหาประลัย  เป็นภาพยนตร์ซูเปอร์ฮีโรตลกที่สร้างจากการ์ตูนเรื่อง Kick-Ass ของมาร์ก มิลลา และ John Romita, Jr. กำกับการแสดงโดยแมทธิว วอห์น เข้าฉายในสหราชอาณาจักรวันที่ 26 มีนาคม ค.ศ. 2010 และฉายในสหรัฐอเมริกาวันที่ 16 เมษายน ค.ศ. 2010 งบประมาณทั้งหมด 28 ล้านดอลลาร์สหรัฐ รายได้รวม 37,150,000 ดอลลาร์สหรัฐ 
และภาพยนตร์ภาคที่สองกำกับการแสดงโดย เจฟฟ์ แวดโลว์ ภาพยนตร์ออกฉายในสหราชอาณาจักรวันที่ 14 สิงหาคม ค.ศ. 2013 และฉายในสหรัฐอเมริกาวันที่ 16 สิงหาคม ค.ศ. 2013 รายได้รวม 60.7 ล้านดอลลาร์สหรัฐ
ทีเอ็มเอสเอ็นเตอร์เทนเมนต์

ทีเอ็มเอสเอ็นเตอร์เทนเมนต์ (; โรมาจิ: "Kabushiki-gaisha Tomusu Entateinmento") หรือในชื่อเดิม โตเกียวมูฟวี่ชินชะ (; โรมาจิ: "Tōkyō Mūbī Shinsha"; : Tokyo Movie Shinsha) เป็นสตูดิโอแอนิเมชันในประเทศญี่ปุ่น ก่อตั้งขึ้นในเดือนตุลาคม พ.ศ. 2489 ปัจจุบันเป็นบริษัทลูกของกลุ่มเซก้าแซมมีโฮลดิงส์ (Sega Sammy Holdings) ทีเอ็มเอสเอ็นเตอร์เทนเมนต์เป็นหนึ่งในสตูดิโออนิเมะที่เก่าแก่ที่สุดและมีชื่อเสียงมากที่สุดในประเทศญี่ปุ่น ซึ่งไม่เพียงแต่ผลิตอนิเมะในประเทศ แต่ยังผลิตอนิเมะเพื่อฉายในต่างประเทศเช่นสหรัฐอเมริกา อิตาลีและฝรั่งเศสอีกด้วย สตูดิโอดังกล่าวใช้ชื่อทีเอ็มเอสเอ็นเตอร์เทนเมนต์เป็นชื่อบริษัท แต่ใช้ชื่อเรียกสตูดิโอว่า "โตเกียวมูฟวี่" (; โรมาจิ: "Tōkyō Mūbī") ทีเอ็มเอสเป็นเจ้าของบริษัทย่อยเทเลคอมแอนิเมชันฟิล์ม (Telecom Animation Film) ซึ่งมักร่วมผลิตอนิเมะกับทีเอ็มเอส
ป่าเมฆ

ป่าเมฆ  หรือ ป่าหมอก  คือป่าไม้เขตร้อนในเขตร้อนหรือกึ่งเขตร้อน เติบโตตามภูเขา ไม่ผลัดใบ มีโอกาสถูกปกคลุมด้วยเมฆระดับต่ำได้สูง ปกติมักอยู่ระดับยอดเขาและสันเขา ป่าเมฆจะอุดมไปด้วยมอสส์ไม่ว่าบนพื้นหรือบนต้นไม้จึงเรียกอีกอย่างว่า ป่ามอสส์ (mossy forest) ป่ามอสส์มักจะอยู่บนสันเขาที่ซึ่งได้รับความชื้นจากเมฆอย่างมีประสิทธิภาพ
ลักษณะ.
โดยทั่วไป มีแถบเล็กๆของความสูงในสภาพแวดล้อมและบรรยากาศที่เหมาะสำหรับการพัฒนาเป็นป่าเมฆ นี้เป็นลักษณะเมฆหรือหมอกคงอยู่ถาวรที่ระดับต้นไม้ทำให้ลดแสงแดดที่ส่องมาโดยตรง ดังนั้นจึงมีผลกับการคายน้ำรวมถึงการระเหย ต้นไม้ในบริเวณนี้จึงเตี้ยและมีลำต้นหนักกว่าต้นไม้ในป่าที่ระดับความสูงต่ำกว่าในบริเวณเดียวกัน และความชื้นช่วยส่งเสริมพืชอิงอาศัยจำนวนมากมาย เป็นผลให้อุดมไปด้วยมอสส์และเฟิร์นขึ้นปกคลุม และอาจพบกล้วยไม้ได้ เช่นกัน ดินมีความอุดมสมบูรณ์แต่เป็นโคลน น้ำที่ตกลงมาจะอยู่ในรูปของหมอก เมื่อหมอกเกิดการควบแน่นบนใบไม้และตกลงมาบนดินด้านล่าง
นิยามของป่าเมฆสามารถเกิดความคลุมเคลือได้ เนื่องจากหลายๆประเทศไม่ได้ใช้คำนี้ (อาจใช้ ป่า Afromontane และป่าฝนสันเขา หรือในหลายๆพื้นที่ใช้ Peruvian yungas, และ laurisilva ที่เกาะในมหาสมุทรแอตแลนติก) และในบางครั้งป่ากึ่งเขตร้อนและเขตอบอุ่นถ้ามีสภาพทางอุตุนิยมวิทยาที่คล้ายคลึงกันจะถือว่าเป็นป่าเมฆ
การกระจายตัว.
ป่าเมฆเขตร้อนและกึ่งเขตร้อนพบได้ในประเทศ:
ป่าเมฆเขตอบอุ่น.
แม้ว่าห่างไกลจากการยอมรับโดยทั่วไปว่าเป็นป่าเมฆจริง ป่าหลายๆแห่งในภูมิภาคอบอุ่นมีความคล้ายคลึงกันมากกับป่าเมฆเขตร้อน คำถูกทำให้สับสนโดยบางครั้งโดยอ้างอิงป่าเมฆในบางประเทศในเขตร้อนนั้นอบอุ่นเพราะสภาพอากาศที่เย็นกว่าในป่าหมอก
บรอนโตเทอเรียม

บรอนโตเทอเรียม (มีความหมายว่าสัตว์แห่งสายฟ้า) เป็นสกุลของสัตว์เลี้ยงลูกด้วยนมกีบคี่ในยุคก่อนประวัติศาสตร์ที่สูญพันธุ์ไปแล้วสกุลหนึ่งในวงศ์ Brontotheriidae ซึ่งเป็นวงศ์ของสัตว์กินหญ้าที่คล้ายแรดและมีความเกี่ยวพันกับม้า สกุลนี้ได้รับการค้นพบในแถบทวีปอเมริกาเหนือในช่วงปลายของยุค Eocene
ซากที่เหลือของบรอนโตเทอเรียมได้รับการค้นพบในบริเวณรัฐเซาท์ดาโคตาและเนวาดา ในอดีต ชนเผ่าซุกซึ่งเป็นชนเผ่าพื้นเมืองของอเมริกันได้ค้นพบบรอนโตเทอเรียมจากการมาของพายุฝน และเชื่อว่าเมื่อใดที่พวกมันวิ่งอยู่เหนือก้อนเมฆจะทำให้เกิดพายุฝนฟ้าคะนอง และได้เรียกพวกมันว่าม้าแห่งสายฟ้า กระดูกที่ค้นพบโดยชนเผ่าซุกนั้นเป็นกระดูกของฝูงบรอนโตเทอเรียมที่ตายจากการระเบิดของภูเขาไฟในบริเวณเทือกเขาร็อกกีซึ่งยังมีพลังอยู่และปะทุตัวบ่อยในขณะนั้น
ตาม Mihlbachler et al. 2004 สปีชีส์ทั้งหมดที่อยู่ในสกุลบรอนโตเทอเรียม ได้ถูกรวมเข้ากับสกุลเมกะเซร็อบส์  แต่บางองค์กรไม่ยอมรับการรวมสกุลดังกล่าว
ลักษณะ.
บรอนโตเทอเรียมมีความสูงประมาณ 2.5 เมตร (8.2 ฟุต) ที่บริเวณหัวไหล่ มีลักษณะคล้ายแรดตัวใหญ่ บนจมูกมีเขารูปตัววาย มีปลายทู่ยื่นออกมา
รายชื่อตัวละครในตำนานผู้กล้า ไรดีน

ตัวละครจากเรื่อง ตำนานผู้กล้า ไรดีน ชื่อที่เขียนนามสกุลนำหน้าชื่อ ตามต้นฉบับภาษาญี่ปุ่น และสะกดตามต้นฉบับจากหนังสือการ์ตูน ตัวละครมิได้มีความเกี่ยวข้องกับบุคคลอื่นใด เป็นตัวละครในการ์ตูนเท่านั้น
ตัวละครหลัก.
ไซงะ จุนกิ.
นักบินของไรดีน นักเรียนโรงเรียนมัธยมปลายปี 1 เป็นนักเรียนที่เรียนดี บุคลิกรูปร่างหน้าตาดี, หนึ่งในสมาชิกหน่วยกระสาขาว
หลังจากที่จุนกิได้ไปดูสถานที่ค้นพบร่องรอยของพ่อของเขาที่เป็นนักโบราณคดีที่หายไป 10 ปีที่แล้วเขาได้พบกำไลไรดีน และเป็นครั้งแรกที่เขาได้เจอกับไรดีน
มิโดะริโนะ อะกิระ.
นักเรียนมัธยมปลายปี 1เธอได้ย้ายมาอยู่ที่โตเกียว เนื่องจากหมู่บ้านมิยะโนะเบะ ของเธอที่จังหวัดอะโอะโมริ? ถูกสัตว์จักรกลทำลาย และได้มาพบกับไซงะ จุนกิ ที่โรงเรียนมัธยมที่เธอเรียนอยู่ บุคลิกเธอเป็นคนเงียบ ๆไม่ค่อยพูดคุยกับใคร เธอมักจะเป็นกำลังใจที่ดีให้กับจุนกิ เธอเป็นคนที่ไซงะ จุนกิ แอบชอบ
มะเอะดะซะกิ ทะโร.
ผู้คุ้มครองนักบินไรดีน (เฉพาะไซงะ จุนกิ), เจ้าของที่ทำงานพิเศษของไซงะ จุนกิ, หัวหน้าหน่วยกระสาขาว
เขาเป็นผู้นำของหน่วยกระสาขาว ที่ทำงานและค้นคว้าวิจัยเกี่ยวกับไรดีน เขาได้ใช้ร้าน VC ที่ขายออดิฟายล์แบบหลอดสุญญากาศเป็นที่ทำการ และมีพนักงาน 3 คนซึ่งแต่ละคนล้วนแต่เกี่ยวของกับไรดีนและหน่วยกระสาขาวทั้งสิ้น
โฮะชิคะวะ ฮะนะ.
ผู้คุ้มครองนักบินไรดีน (เฉพาะไซงะ จุนกิ), หนึ่งในสมาชิกหน่วยกระสาขาว 
แม้จะต้องย้ายออกจากหน่วยไปช่วงหนึ่ง เพราะหลงเชื่อหมอซึ่งจะทำวิจัยโดยจะใช้พลังวิเศษของเธอซึ่งเธอไม่ต้องการ (ซึ่งจริง ๆแล้วเธอก็รู้ว่าตัวเองกำลังถูกหลอก) แต่ไซงะ จุนกิก็ได้เกลี้ยกล่อมให้เธอกลับมาได้สำเร็จ
พ่อแม่ของเธอจากไปตั้งแต่ยังเด็กเนื่องจากอุบัติเหตุเครื่องบินตก และเธอเป็นคนเดี่ยวที่รอดชีวิตมาจากโศกนาฏกรรมในครั้งนั้นและเธอเป็นผู้หญิงที่ตัวสูงมากเลย
ทะระซะกิ โซะจิ.
ผู้คุ้มครองนักบินไรดีน (เฉพาะไซงะ จุนกิ), หนึ่งในสมาชิกหน่วยกระสาขาว 
มือปืนอาชีพ เขามักเป็นคนที่ทำให้งานเสร็จสมบูรณ์ได้มากขึ้น เขามักจะถูกคนหาว่าหน้าแก่กว่าอายุ
โคะบะยะคะวะ ชิโอะริ.
เพื่อนของไซงะ จุนกิ, นักเรียนโรงเรียนมัธยมปลายปี 1เธอเป็นเพื่อนสมัยเด็กของไซงะ จุนกิ เธอเป็นคนร่าเริง มักจะใส่ใจในทุกเรื่องของไซงะ จุนกิ เธอมักจะขอไซงะ จุนกิซ้อนมอเตอร์ไซกลับบ้าน แต่ช่วงหลัง ๆที่ไซงะได้เข้าไปอยู่ในหน่วยกระสาขาว เธอก็มักจะถูกจุนกิ ปฏิเสธตลอด 
ทะคะโฮะชิ โตะชิฮิจิ.
เพื่อนของไซงะ จุนกิ, นักเรียนโรงเรียนมัธยมปลายปี 1 เขาเป็นเพื่อนสนิทของไซงะ จุนกิ
ร็อกเซล.
ศัตรูของไซงะ จุนกิ, ชาว Tiketto ร็อกเซลเป็นมนุษย์ที่มาจากดาว Tiketto เป็นผู้ครอบครองกาดิออน　"Gadion" และเขาคิดจะแย่งไรดีนไปจากไซงะ จุนกิ เขาได้เฟสอินไรดีนอยู่ทั้งประมาณ 2 ครั้ง 
อันโด.
ศัตรูของไซงะ จุนกิ อันโดเป็นเพื่อนรุ่นเดียวกับมาเอดะซากิ และคิดจะแย่งชิงกำไลไรดีนจากไซงะ จุนกิไปเขาต้องการจะให้ไรดีนหายเงียบไปก่อนมนุษย์ต่างดาวจะได้ไม่มาโจมตีเพื่อแย่งชิงไรดีนแต่กลับถูกร็อกเซลแย่งไปอีกจนได้
คุณแม่ของไซงะ จุนกิ
สามีของเธอ (พ่อของไซงะ จุนกิ) ได้หายสาบสูญไปประมาณ 10 ปีที่แล้วที่บริเวณโบราณสถานที่ค้นพบตำนานไรดีน
น้องสาวของไซงะ จุนกิ
เรียนอยู่โรงเรียนมัธยมตอนต้น
-ผู้บังคับบัญชาการหน่วยเตือนภัย
-นักบินฮายาเตะ/จินไร
-นักบินฮายาเตะ/จินไร
-นักบินฮายาเตะ/จินไร
-หน่วยเตือนภัย
-หน่วยเตือนภัย, ช่างไฟฟ้าหน่วยเตือนภัย
หน่วยเตือนภัย.
ฟุรุกิ.
หน่วยเตือนภัย, หัวหน้างานซ่อมบำรุง
-ชาวดาว　Febaito ต้องการจับไรดีนเพื่อทำการทดลอง??
-ชาวดาว　Gigomu ต้องการจับไรดีนเพื่อทำการทดลอง??
-ชาวดาว Gorudo 
สัตว์มายา.
เคะโตะ.
สัตว์เลี้ยงของร็อกเซล จะอยู่กับร็อกเซลตลอดเวลา
พาคิเซทัส

พาคิเซทัส  เป็นวาฬชนิดแรกๆของโลก อาศัยอยู่เมื่อ 50 ล้านปีมาแล้วประมาณยุคเทอร์เชียรี ยาวประมาณ 2 เมตร ใช้ชีวิตอยู่บนบกและในน้ำ เป็นวาฬพวกแรกๆที่รู้จัก รูปร่างตอนอยู่บนบกจะมีรูปร่างคล้ายหมาป่า เขาเชื่อกันว่ามันคือ ปลาวาฬที่วิ่งเดินได้ ชื่อของมันมาจากสถานที่มันถูกค้นพบคือ ปากีสถาน 
thumbnail
ยูอินตาเทอเรียม

ยูอินตาเทอเรียม (อังกฤษ: Uintatherium มีความหมายว่าอสูรแห่งเทือกเขายูอินทา) เป็นสกุลของสัตว์เลี้ยงลูกด้วยน้ำนมกินพืชที่สูญพันธุ์ไปแล้วจัดอยู่ในวงศ์UintatheriidaeในอันดับDinocerata ตัวใหญ่เท่าแรด กินพืชเป็นอาหาร อาศัยอยู่ในอีโอซีน ต้นถึงกลาง (56-38 ล้านปีก่อน) ฟอสซิลของUintatherium ancepsค้นพบที่แม่น้ำยูอินทา รัฐยูทาห์ สหรัฐอเมริกา สายพันธุ์Uintatherium insperatusค้นพบที่ มณฑลเหอหนาน ประเทศจีน
ทำให้มันได้ชื่อว่ายูอินตาเทอเรียม ยาวประมาณ 3.5 เมตร และสูงประมาณ 3 เมตร รูปร่างของมันเหมือนแรด แต่ที่จริงแล้วมันเป็นญาติห่างๆของม้า
ดับเบิลเกรฟแอกเซนต์

ดับเบิลเกรฟแอกเซนต์  เรียกย่อว่า ดับเบิลเกรฟ  เป็นเครื่องหมายเสริมสัทอักษรชนิดหนึ่ง ลักษณะเป็นขีดเล็ก ๆ เฉียงลงขวาสองขีดอยู่เหนืออักษร (◌̏) ใช้เขียนกำกับอักษรละตินในภาษาโครเอเชีย ภาษาสโลวีเนีย กำกับทั้งอักษรละตินและอักษรซีริลลิกในภาษาเซอร์เบีย บางครั้งก็ใช้ในสัทอักษรสากล
เครื่องหมายนี้ในภาษาโครเอเชีย ภาษาสโลวีเนีย และภาษาเซอร์เบีย ใช้แสดงเสียงวรรณยุกต์ตกลงที่เป็นเสียงสั้น แต่ไม่ค่อยใช้ในชีวิตประจำวัน จะใช้เครื่องหมายนี้เพื่ออธิบายการออกเสียงในภาษาเหล่านี้เท่านั้น สำหรับอักษรซีริลลิก А Е И О Р У ที่เทียบเท่าอักษรละติน A E I O R U ไม่มีอักขระเฉพาะตัวในรูปแบบดับเบิลเกรฟ ต้องประสมขึ้นเองจากตัวผสานดับเบิลเกรฟ (U+030F) เช่น И + ◌̏ = И̏
ในสัทอักษรสากล ดับเบิลเกรฟแอกเซนต์ใช้แทนเสียงวรรณยุกต์ต่ำพิเศษ
DAN DAN โคโกโระฮิกาเรเตกุ

DAN DAN โคโกโระฮิกาเรเตกุ (; โรมาจิ: "Dan Dan Kokoro Hikarete'ku") เป็นซิงเกิลลำดับที่ 4 ของวงเจป็อป ฟีลด์ออฟวิว (FIELD OF VIEW) ออกจำหน่ายในวันที่ 11 มีนาคม พ.ศ. 2539 เพลงดังกล่าวถูกนำไปใช้เป็นเพลงเปิดตลอดการออกอากาศของอนิเมะเรื่อง "ดราก้อนบอล GT" และเป็นเพลงจบของภาพยนตร์ "ดราก้อนบอล วิถีแห่งเจ้ายุทธจักร" ในส่วนของยอดขายซิงเกิลดังกล่าวติดอันดับ 1 ในชาร์ตออริคอนประจำสัปดาห์ในสัปดาห์แรกที่ออกจำหน่าย และติดอันดับที่ 3 ประจำชาร์ตออริคอนของปี 2539
เกี่ยวกับเพลง.
เนื้อเพลงของเพลง "DAN DAN โคโกโระฮิกาเรเตกุ" นี้เขียนโดยอิซูมิ ซากาอินักร้องนำของวงซาร์ด ซึ่งเคยเขียนเพลงให้กับวงฟิลด์ออฟวิวมาก่อนในสามซิงเกิลก่อนหน้าของฟิลด์ออฟวิว โดยเนื้อเพลงในเพลงนี้ไม่มีความเกี่ยวข้องใด ๆ เกี่ยวกับดราก้อนบอลเลย แต่เนื้อเพลงมีเนื้อหาเกี่ยวกับการสารภาพความรักให้กับอย่างอื่นที่สำคัญกว่า อย่างไรก็ดีเพลงดังกล่าวได้ถูกนำไปแปลเป็นหลายภาษาและบางภาษาก็เลือกที่จะใส่เนื้อเพลงที่มีความหมายเกี่ยวกับดราก้อนบอลลงไป ภายหลังซาร์ดได้ร้อง Cover เพลงนี้ในอัลบั้ม ทูเดย์อีสอะนาเธอร์เดย์  ของตนเองโดยเวอร์ชัน Cover ดังกล่าวเรียบเรียงโดยไดซูเกะ อิเกดะ และในส่วนของเวอร์ชันต้นฉบับของฟิลด์ออฟวิวเรียบเรียงโดยฮายามะ ทาเคชิ
ในช่วงที่เพลงนี้ออกวางจำหน่าย จุง อาเบะ (; โรมาจิ: "Jun Abe") ได้ออกจากวงไป ทำให้บนปกของซิงเกิลดังกล่าวมีสมาชิกเพียงสามคนจากสี่คน ทั้งสามคนได้แสดงในรายการมิวสิกสเตชันของทีวีอาซาฮีเพื่อโปรโมตซิงเกิล และในพีวีก็ปรากฏพวกเขาเพียงสามคน โดยพีวีดังกล่าวถ่ายในห้องสมุดของมหาวิทยาลัยโคกากูอิง แสดงภาพเด็กสาวเปิดหนังสือที่หน้าปกชื่อ FIELD OF VIEW แล้วเชื่อมไปยังภาพการแสดงในพีวีของพวกเขา
เวอร์ชันภาษาอื่น.
ในเวอร์ชันภาษาอื่น ได้ถูกมาร้องเพลงถึง 11 ภาษาคือ จีน, อังกฤษ, เยอรมัน, อิสราเอล, โปรตุเกสบราซิล, โปรตุเกสยุโรป, สเปนเม็กซิโก, สเปนชิลี, สเปนกัสติยา, กาตาลา, บาสก์, กาลิเซีย, เกาหลี และไทย โดยประเทศไทยเคยวางจำหน่ายในอัลบั้ม ปาร์ตี้การ์ตูนดังชุดที่ 1 ซึ่งเป็นรวมเพลงแปลงจากอนิเมะที่ฉายทางช่อง 9 ในขณะนั้น
โรเจอร์ แซนเชซ

โรเจอร์ แซนเชซ  หรือเป็นที่รู้จักในชื่อ โรเจอร์ เอส.  และ ดิเอสแมน  เกิดเมื่อวันที่ 1 มิถุนายน ค.ศ. 1967 ในควีนส์ รัฐนิวยอร์ก เป็นดีเจแนวเฮาส์ชาวอเมริกัน เจ้าของรางวัลแกรมมี่ มีเพลงฮิตติดชาร์ตหลายเพลงในยุโรปและทั่วโลก เมื่อวันที่ 28 ตุลาคม ค.ศ. 2009 นิตยสารดีเจ ประกาศผลท็อป 100 ดีเจ ประจำปี โดยแซนเชซติดอยู่ที่อันดับ 60
แลมบีโอซอรัส

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
แลมบีโอซอรัส แลมเบ  เป็นไดโนเสาร์มีหงอนรูบหมวกอยู่บนหัว กินพืชเป็นอาหาร รักสงบ ภายในหงอนกลวง เพื่อใช้ส่งเสียงร้องเรียกเพื่อนๆของมัน คล้ายๆกับพาราซอโรโลฟัส ชื่อมีความหมายว่ากิ้งก่าแห่งแลมบี ยาวประมาณ 10 เมตร ค้นพบฟอสซิลที่ทวีปอเมริกาเหนือ อาศัยอยู่ในยุคครีเทเชียสตอนปลายเมื่อประมาณ 75-80 ล้านปีก่อน
แลค กัตชึญสกี

แลค อาแล็กซันแดร์ กัตชึญสกี  (18 มิถุนายน ค.ศ. 1949 - 10 เมษายน ค.ศ. 2010) เป็นอดีตประธานาธิบดีโปแลนด์ระหว่างปี 2005 ถึง 2010 เป็นนักการเมืองพรรค Prawo i Sprawiedliwość (Law and Justice, PiS) กัตชึญสกีดำรงตำแหน่งนายกเทศมนตรีกรุงวอร์ซอระหว่างปี 2002 ถึงเดือนธันวาคม 2005 เขามีฝาแฝดเป็นอดีตนายกรัฐมนตรีโปแลนด์ชื่อยารอสวัฟ กัตชึญสกี
แลค กัตชึญสกีและภริยา มาเรีย กัตชึญสกา เสียชีวิตในเหตุเครื่องบินของกองทัพอากาศโปแลนด์ตกที่แคว้นสโมเลนสค์ ประเทศรัสเซียขณะเดินทางไปร่วมพิธีรำลึก 70 ปีเหตุการณ์การสังหารหมู่กาตึญ
ไซน์แรปเตอร์

ซินแรปเตอร์  เป็นไดโนเสาร์กินเนื้อชนิดหนึ่ง ชื่อของมันมีความหมายว่าราชาหัวขโมยแห่งจีน ค้นพบฟอสซิลที่ประเทศจีนในปีค.ศ. 1987 ยาวประมาณ 6 เมตร อาศัยอยู่ในยุคจูแรสซิกตอนปลานเมื่อประมาณ 160 ล้านปีก่อน
อเมริกันอันตราย

อเมริกันอันตราย  เป็นนวนิยายเชิงการเมืองในปี ค.ศ. 1958 ของยูจีน เบอร์ดิกและวิลเลียม เลดเดอเรอร์ ถือเป็นนวนิยายขายดีในช่วงเวลานั้นและยังคงมีการตีพิมพ์อยู่ มีเรื่องราวเกี่ยวกับชาวอเมริกันในประเทศเอเซียตะวันออกเฉียงใต้ที่ต่อสู้กับคอมมิวนิสต์ ซึ่งต่อมาต้องพ่ายแพ้อันเป็นผลเนื่องมาจากความหยิ่งยะโสและการปฏิเสธที่จะเรียนรู้และเข้าใจวัฒนธรรมท้องถิ่น ในบทประพันธ์มีเรื่องเกี่ยวกับประเทศสมมติที่ชื่อ สารขัณฑ์ ประเทศในเอเชียตะวันออกเฉียงใต้ที่คล้ายกับพม่าหรือประเทศไทย และพูดเป็นนัยพาดพิงถึงเวียดนาม
ต่อมาในปี ค.ศ. 1963 เรื่องราวในนวนิยายได้นำมาสร้างเป็นภาพยนตร์ กำกับโดยจอร์จ อิงลันด์ บทภาพยนตร์โดยสจ๊วต สเติร์น นำแสดงโดยมาร์ลอน แบรนโดที่รับบทเป็นแฮร์ริสัน คาร์เตอร์ แม็กไวต์ นอกจากนี้ ม.ร.ว. คึกฤทธิ์ ปราโมช รับบทเป็นนายกรัฐมนตรีแห่งประเทศสารขัณฑ์ ซึ่งต่อมาในปี ค.ศ. 1975 ม.ร.ว. คึกฤทธิ์ ปราโมช ได้เข้ารับตำแหน่งนายกรัฐมนตรีคนที่ 13 ของประเทศไทย 
ฉบับภาพยนตร์ได้รับการเสนอชื่อเข้าชิงรางวัลลูกโลกทองคำ ในสาขานักแสดงนำชายยอดเยี่ยมและผู้กำกับยอดเยี่ยม 
สารขัณฑ์.
สารขัณฑ์  เป็นชื่อประเทศสมมติในนวนิยายเรื่องดังกล่าว และภาคต่อชื่อ "Sarkhan" แต่งโดย William Lederer และ Eugene Burdick โดยในเรื่อง อเมริกันอันตราย ได้รับการสร้างเป็นภาพยนตร์ภาพยนตร์เรื่อง "The Ugly American" (1963) นำแสดงโดย มาร์ลอน แบรนโด โดยมี หม่อมราชวงศ์คึกฤทธิ์ ปราโมช รับบทเป็นนายกรัฐมนตรีแห่งประเทศสารขัณฑ์ (ในฉบับแปล ใช้ชื่อประเทศเป็น "ซาคาน")
ในนิยายทั้งสองเรื่อง ประเทศสารขัณฑ์ตั้งอยู่ในเอเชียตะวันออกเฉียงใต้ ระหว่างประเทศพม่ากับประเทศไทย ตอนเหนือติดประเทศจีน และมีบางส่วนติดกับประเทศเวียดนาม มีประชากรประมาณ 20 ล้านคน มีเมืองหลวงคือกรุงไฮโด (ไฮโธ) ซึ่งหันหน้าไปทางมหาสมุทรแปซิฟิก (ซึ่งเป็นไปไม่ได้ในทางภูมิศาสตร์) โดยสถานการณ์ภายในประเทศค่อนข้างวุ่นวาย
ประเทศสารขัณฑ์ถูกนำมาใช้เชิงเปรียบเทียบถึงประเทศไทย เพื่อต้องการเลี่ยงการออกชื่อประเทศไทยโดยตรง
ค่างสะโพกขาว

ค่างสะโพกขาว (อังกฤษ: Delacour's langur, Delacour's leaf monkey; ชื่อวิทยาศาสตร์: "Trachypithecus delacouri") ค่างชนิดหนึ่ง
มีรูปร่างหน้าตาเหมือนกับค่างชนิดอื่น ๆ ที่พบในภูมิภาคอินโดจีน ขนตามลำตัวเป็นสีดำสนิท มีลักษณะเด่นคือ มีขนสีขาวปกคลุมตามลำตัวตั้งแต่มุมปากถึงใบหู หางยาว ขนหางของค่างสะโพกขาวจะแตกต่างไปจากค่างชนิดอื่น คือ ยาวและฟูคล้ายหางของกระรอกมีขนสีขาวปกคลุมบริเวณสะโพกลงมาจนถึงเหนือหัวเข่า ลูกที่เกิดใหม่มีขนสีทองเหมือนเช่นค่างชนิดอืนที่อยู่ในสกุล "Trachypithecus" ทั่วไป
มีความยาวลำตัวและหัว 55-83 เซนติเมตร ความยาวหาง 81-86 เซนติเมตร ปัจจุบัน ค่างสะโพกขาวพบได้เพียงแค่ป่าลึกทางตอนเหนือของเวียดนามเท่านั้น มีพฤติกรรมมักอาศัยรวมกันเป็นฝูงเล็ก ๆ ประมาณ 3-6 ตัว ออกหากินในเวลากลางวัน กินใบไม้ชนิดต่าง ๆ เป็นอาหาร อาศัยอยู่บนต้นไม้สูงมากจากพื้น โดยหลับนอนตามถ้ำหรือที่ปลอดภัยตามหุบเขาหรือเทือกเขาหินปูน ข้อมูลทางวิชาการเกี่ยวกับค่างชนิดนี้ยังมีอยู่น้อยมาก เนื่องจากหายากและจำนวนประชากรลดลงอย่างรวดเร็ว ซึ่งปัจจุบัน เชื่อว่ามีจำนวนประชากรเหลือน้อยกว่า 320 ตัวเท่านั้นเอง
ค่างจมูกเชิดตังเกี๋ย

ค่างจมูกเชิดตังเกี๋ย  เป็นค่างชนิดหนึ่ง มีชื่อวิทยาศาสตร์ว่า "Rhinopithecus avunculus" 
จัดเป็นค่างขนาดใหญ่ชนิดหนึ่ง โดยตัวผู้มีความยาวลำตัวและหัวประมาณ 65 เซนติเมตร ความยาวหาง 85 เซนติเมตร ในขณะที่ตัวเมีย 54 เซนติเมตร และมีความยาวหาง 65 เซนติเมตร ตัวผู้มีน้ำหนัก 14 กิโลกรัม ตัวเมีย 8.5 กิโลกรัม
มีลักษณะเด่นคือ ขนที่บริเวณหัวไหล่ แขนด้านนอก หลังโคนขามีสีน้ำตาลเข้มถึงดำ ส่วนล่างของลำตัวมีสีเหลืองอ่อน ใบหน้ามีสีฟ้า ริมฝีปากสีชมพู หางยาวสีขาว ลูกที่เกิดใหม่ขนตามลำตัวจะเป็นสีขาวหรือเทาอ่อน ก่อนจะค่อย ๆ เปลี่ยนเป็นสีดำเมื่อโตขึ้นตามวัย
ค่างจมูกเชิดตังเกี๋ย พบได้เฉพาะทางตอนเหนือของเวียดนามเท่านั้น โดยอาศัยอยู่ตามป่าทึบตามเทือกเขาหินปูน ที่มีความสูงตั้งแต่ 200-1,200 เมตร จากระดับน้ำทะเล อาหารหลักได้แก่ ผลไม้, ใบไม้ และเมล็ดพืช ออกหากินในเวลากลางวัน อาศัยอยู่กันเป็นฝูงประมาณ 25 ตัว จากการศึกษาพบว่ามีเสียงร้องที่ดังมาก และปัจจุบันพบว่ามีจำนวนประชากรเหลือเพียงไม่เกิน 250 ตัวเท่านั้น
ซุเปอร์เฟอร์รีแอนิมัลส์

ซุเปอร์เฟอร์รีแอนิมัลส์  เป็นวงร็อกจากเวลส์ก่อตั้งวงใน คาร์ดิฟฟ์ ตั้งแต่ปี 1993 ประกอบด้วยสมาชิกด้วย กริฟ ริส (ร้องนำ, กีตาร์), ฮิว เบนฟอร์ด (กีตาร์, ร้องประสาน), กิโต ไพรซ์ (เบส), เชียน คีแรน (คีย์บอร์ด, ซินธิไซเซอร์, หลากหลายเครื่องดนตรีอิเล็กทรอนิกส์, กีตาร์กับร้องประสาน เป็นครั้งคราว) และ ดาฟวิด เอียอัน (กลอง, ร้องประสาน)
WE GOTTA POWER

WE GOTTA POWER (; โรมาจิ: "Wi Gatta Pawā") เป็นเพลงประกอบการ์ตูนแอนิเมชัน "ดราก้อนบอล Z" ซึ่งเป็นเพลงแนว เจ-ป็อป ที่ขับร้องโดย ฮิโรโนบุ คาเงยามะ และเริ่มใช้เป็นเพลงประกอบทีวีแอนิเมชันครั้งแรกเมื่อวันที่ 21 พฤศจิกายน ค.ศ.1993 ที่ประเทศญี่ปุ่น